b'\n_START_ARTICLE_\nEnno Selirand\n_START_SECTION_\nElulugu\n_START_PARAGRAPH_\nL\xc3\xb5petas Tallinna 4. Keskkooli 1969. aastal._NEWLINE_\xc3\x95ppis Tallinna Eduard Vilde nimelises Pedagoogilises Instituudis kultuurharidust\xc3\xb6\xc3\xb6d ja k\xc3\xa4is ka Tallinna Riiklikus Konservatooriumis 7. lennuga re\xc5\xbeiid \xc3\xb5ppimas; l\xc3\xb5petas Pedagoogilise Instituudi Kultuurhariduse re\xc5\xbeii eriala. L\xc3\xb5petas 1987. aastal Tartu Riiklikus \xc3\x9clikoolis ps\xc3\xbchholoogina, mille j\xc3\xa4rel l\xc3\xb5i ka usaldustelefoni._NEWLINE_T\xc3\xb6\xc3\xb6tas erinevates kultuurivaldkondades (Tallinna Puhkeparkide Direktsioon, Karskus\xc3\xbching), V\xc3\xa4lisministeeriumis ja Eesti Vabariigi Suursaatkonnas Venemaal._NEWLINE_Samuti t\xc3\xb6\xc3\xb6tas ta Tallinna Linnavalitsuses ja linnaosavalitsuses ning Vigala ja Viimsi Vallavalitsuses._NEWLINE_Lisaks oli \xc3\xb5ppej\xc3\xb5ud Tallinna \xc3\x9clikoolis, Eesti-Ameerika \xc3\x84riakadeemias ja Euro\xc3\xbclikoolis. Samuti tegi ridamisi t\xc3\xa4iskasvanu-koolitusi ja omas andragoogi V kategooriat. \xc3\x95ppis Tallinna Tehnika\xc3\xbclikooli majandusteaduskonna rahvusvahelise suhete doktorantuuris (v\xc3\xa4itekiri kaitsmata)._NEWLINE_Suurimad t\xc3\xb6\xc3\xb6d: Usaldustelefoni loomine, Eestimaa Laul 1988 stsenaarium ja l\xc3\xa4biviimine, Vabaduse laul 1991 korraldamine, \xc3\x9clemaailmsed Eesti Noorte P\xc3\xa4evad (v\xc3\xa4liseestlaste koju kutsumine esmakordselt p\xc3\xa4rast N\xc3\xb5ukogude okupatsiooni 1989., 1990. ja 1991. aastal, kui kodumaal k\xc3\xa4is \xc3\xbcle 2750 v\xc3\xa4liseestlase, kellest paljud sidusid end edaspidi Eestiga)._NEWLINE_Oli Tallinna vanalinna p\xc3\xa4evade (II\xe2\x80\x93XV) korraldajate seas._NEWLINE_Hobid olid talumajandus ja mesindus.\n_START_SECTION_\nIsiklikku\n_START_PARAGRAPH_\nTema t\xc3\xbctred on re\xc5\xbeiss\xc3\xb6\xc3\xb6r Elo Selirand ja tekstiilidisainer Helen Susan Selirand ning poeg on Allan Selirand.'